	SAŽETAK KARAKTERISTIKA LIJEKA



1.	NAZIV VETERINARSKOG LIJEKA

TYLOVET B 200
200 mg/ml
rastvor za injekciju
za goveda, telad, ovce, koze, svinje
tilozin


2. 	KVALITATIVNI I KVANTITATIVNI SASTAV

1 ml rastvora za injekciju sadrži:
Aktivna supstanca:
Tilozin…………………………….200,0 mg

Pomoćne supstance:
Benzil alkohol (E1519).....................40 mg

Za spisak svih ekscipijenasa, pogledati dio 6.1.

Tečnost blijedožute boje do boje ćilibara.


3. 	FARMACEUTSKI OBLIK

Rastvor za injekciju.


4. 	KLINIČKI PODACI

4.1. 	Ciljne vrste životinja

Goveda, telad, ovce, koze i svinje.

4.2. 	Indikacije za upotrebu, za svaku ciljnu vrstu

Liječenje infekcija uzrokovanih mikroorganizmima osjetljivim na tilozin.

Goveda
· Respiratorne infekcije, metritis uzrokovan gram-pozitivnim mikroorganizmima, mastitis izazvan bakterijama Streptococcus spp, Staphylococcus spp i interdigitalna nekrobaciloza, kao što su panaricijum ili zarazna šepavost

Svinje
· Enzootska pneumonija, hemoragični enteritis, crveni vjetar i metritis
· Artritis izazvan Mycoplasma spp. i Staphylococcus spp.

Za informacije o dizenteriji svinja, vidjeti dio 4.5

Ovce i koze
· Respiratorne infekcije, metritis uzrokovan gram-pozitivnim mikroorganizmima ili Mycoplasma spp.


4.3. 	Kontraindikacije

          Lijek se ne daje kokoškama, ćurkama ni konjima.
    Lijek se ne daje životinjama sa poznatom preosjetljivošću na tilozin, druge makrolidne antibiotike, ili na bilo koju od pomoćnih supstanci lijeka.

4.4. 	Posebna upozorenja za svaku ciljnu vrstu

Nema posebnih upozorenja.

4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja
Upotreba lijeka treba biti bazirana na testu osjetljivosti bakterija izolovanih kod životinja. Ukoliko to nije moguće, terapija se bazira na lokalnim epidemiološkim informacijama.

Upotreba lijeka koja nije u skladu sa uputstvom iz Sažetka karakteristika lijeka može da dovede do povećanja broja bakterija rezistentnih na tilozin i da smanji efikasnost liječenja drugim makrolidnim antibioticima zbog moguće unakrsne rezistencije.

Visoka stopa in vitro resistencije je dokazana kod evropskih sojeva Brachyspira hyodysenteriae, što ukazuje da ovaj lijek nije dovoljno efikasan u liječenju dizenterije svinja.
Podaci o efikasnosti lijeka ne podržavaju primjenu tilozina u liječenju mastitisa goveda izazvanog Mycoplasma spp.

Posebna upozorenja za lica koja primjenjuju veterinarski lijek na životinjama
Treba voditi računa da ne dođe do nehotičnog samoubrizgavanja.
Ukoliko dođe do slučajnog samoubrizgavanja, treba odmah potražiti savjet ljekara i pokazati mu uputstvo za lijek.

U slučaju kontakta lijeka sa kožom, izloženo mjesto treba oprati vodom i sapunom. Ukoliko lijek slučajno dospije u oči, odmah ih treba isprati čistom tekućom vodom.
Poslije upotrebe treba oprati ruke.
Osobe kod kojih postoji poznata preosjetljivost na tilozin, benzil alkohol ili propilen glikol treba da izbjegavaju kontakt sa ovim lijekom.
Tilozin može izazvati iritaciju. Makrolidni antibiotici kao što je tilozin mogu da izazovu preosjetljivost (alergiju) nakon injiciranja, udisanja, gutanja ili kontakta sa kožom ili očima. Presjetljivost na tilozin može dovesti do unakrsne preosjetljivosti na druge makrolidne antibiotike i obratno. Alergijske rekcije na ove supstance mogu povremeno biti ozbiljne pa treba izbjegavati direktan kontakt sa ovim lijekom. 
Ukoliko se nakon izlaganja ovom lijeku pojave simptomi kao što je osip, treba odmah potražiti savjet ljekara i pokazati mu ovo upozorenje. Otok lica, usana i očnih kapaka, kao i otežano disanje su ozbiljniji simptomi i zahtijevaju hitnu medicinsku pomoć.

4.6. 	Neželjena dejstva (učestalost i ozbiljnost)

Goveda 

	[bookmark: _Hlk177310692]Vrlo rijetko
(<1 na 10.000 tretiranih životinja,
uključujući izolovane slučajeve):
	- Otok i upala na mjestu aplikacije injekcije
- Otok vulve
- Anafilaktički šok
- Uginuće

	Neodređena učestalost (ne može se procijeniti iz raspoloživih podataka)
	- Reakcija preosjetljivosti
- Lezije na mjestu aplikacije injekcije1


1 Mogu trajati do 21 dan nakon primjene lijeka


Svinje

	Vrlo rijetko
(<1 na 10.000 tretiranih životinja,
uključujući izolovane slučajeve):
	- Otok i upala na mjestu aplikacije injekcije
- Anafilaktički šok
- Edem rektuma
- Eritem
- Pruritus
-  Prolapsus rektuma (djelimični)
- Uginuće

	Neodređena učestalost (ne može se procijeniti iz raspoloživih podataka)
	- Reakcija preosjetljivosti
- Lezije na mjestu aplikacije injekcije2


2 Mogu da perzisitraju do 21 dan nakon primjene lijeka

4.7. 	Upotreba tokom graviditeta, laktacije i nošenja jaja

Graviditet
Ispitivanja na laboratorijskim životinjama nijesu ukazala na teratogeno, fetotoksično ili maternotoksično djelovanje tilozina. Bezbjednost lijeka kod ciljnih vrsta u toku graviditeta nije ispitivana. 
Lijek treba koristiti samo u skladu sa procjenom odnosa koristi i rizika od strane nadležnog veterinara
u konkretnom slučaju.

4.8. 	Interakcije sa drugim ljekovima i druge vrste interakcija

Nijesu poznate.

4.9. 	Doziranje i način primjene

Intramuskularna primjena.

Ne aplikovati na jedno mjesto više od 10 ml kod goveda, kod ovaca preko 50 kg tjelesne mase ne aplikovati više od 2.5 ml. Kod prasadi ne aplikovati na jedno mjesto više od 5 ml lijeka.

Doze:

	Vrsta životinje
	Tilozin baza mg/kg t.m.
	Tylovet B 200 ml/kg t.m.

	Goveda
	4 - 10
	2 – 5 / 100 kg t.m.

	Telad
	10
	2,5 / 50 kg t.m.

	Ovce, koze
	12
	3 / 50 kg t.m.

	Svinje
	10
	2,5 / 50 kg t.m.



Lijek se aplikuje jednom dnevno. Terapija traje 3-5 dana.

U slučaju da se aplikacija ponavlja, promijeniti mjesto uboda.

Tjelesnu masu životinja treba odrediti što je preciznije moguće, kako bi se osiguralo tačno doziranje.

4.10.  Predoziranje (simptomi, hitne mjere koje treba preduzeti, antidoti), ako je neophodno

Nijesu primijećeni sistemski toksični efekti ni u slučajevima aplikacija 10 puta većih doza od preporučenih osim bola i otoka na mjestu aplikacije lijeka.

4.11.  Karenca

Goveda
Meso i iznutrice: 21 dan 
Mlijeko: 5 dana

Ovce:
Meso i iznutrice: 42 dan 
Mlijeko: 108 sati

Koze: 
Meso i iznutrice: 8 dana 
Mlijeko: 5 dana

Svinje: 
Meso i iznutrice: 16 dana 


5. 	FARMAKOLOŠKI PODACI

Farmakoterapijska grupa: Antibakterijski preparati za sistemsku primjenu; makrolidi, tilozin

ATCvet kod: QJ01FA90

5.1. 	Farmakodinamski podaci

Tilozin je makrolidni antibiotik čija je pKa vrijednost 7.1, a  strukturom je sličan eritromicinu. Dobija se iz Streptomyces fradiae. Tilozin je slabo rastvorljiv u vodi.

Antibiotsko dejstvo tilozina je slično kao i kod drugih makrolidnih antibiotika i zasniva se na inhibiciji sinteze proteina u bakterijskoj ćeliji. Ovakav efekat ostvaruje vezivanjem za 50S subjedinicu ribozoma. Tilozin uglavnom djeluje bakteriostatski.

Tilozin ima antibiotski efekat protiv gram-pozitivnih koka (stafilokoka, streptokoka), gram-pozitivnih bacila, nekih gram-negativnih bacila i mikoplazmi.

Rezistencija na makrolidne antibiotike je obično uzrokovana promjenama na plazmidu, ali uzrok modifikacije ribozoma mogu biti i mutacije hromozoma. Rezistencija se može javiti zbog: smanjenog ulaska antibiotika u ćeliju (najčešće kod gram-negativnih bakterija), sinteze bakterijskih enzima koji hidrolizuju antibiotik i modifikacije ciljnog mjesta djelovanja (ribozom). 
Posljednji tip rezistencije može da dovede do unakrsne rezistencije sa drugim antibioticima koji se vezuju za bakterijske ribozome. Gram-negativne anaerobne bakterije su često rezistentne.

5.2. 	Farmakokinetički podaci

Apsorpcija:
Nakon intramuskularne injekcije, tilozin dostiže maksimalne koncentracije u krvi 3-4 sata nakon primjene injekcije.

Distribucija, biotransformacija i eliminacija:
Maksimalna koncentracija u mlijeku krava i krmača je 3-6 puta veća od koncentracije u krvi 6 sati nakon primjene. U plućima goveda i svinja maksimalna koncentracija tilozina je 7-8 puta veća od maksimalne koncentracije u serumu 6-24 sata nakon intramuskularne primjene.

Eliminacija:
Tiilozin se eliminiše u nepromijenjenom obliku putem žuči i urina.

Podaci o uticaju na životnu sredinu
Tilozin se dugo zadržava u nekim zemljištima.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Propilen glikol, 
benzil alkohol, 
voda za injekcije.

6.2. 	Inkompatibilnosti

U nedostatku studija inkompatibilnosti, lijek se ne smije miješati sa drugim veterinarskim ljekovima.

6.3.	Rok upotrebe

Rok upotrebe:	3 godine				 
Rok upotrebe nakon prvog otvaranja: 28 dana, na temperaturi do 25°C.

6.4. 	Posebne mjere upozorenja pri čuvanju lijeka

Lijek čuvati na temperaturi do 25°C, u originalnom pakovanju, zaštićeno od svjetlosti.

6.5. 	Vrsta i sastav pakovanja

Unutrašnje pakovanje: bočica od braon stakla (tip II) zapremine 100 ml, zatvorena gumenim zapušačem i aluminijumskom kapicom.
[bookmark: _GoBack]Spoljašnje pakovanje: složiva kartonska kutija u kojoj se nalazi 1 bočica od 100 ml i Uputstvo za lijek.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćen lijek ili ostatak lijeka se uništavaju u skladu sa važećim propisima.


7. 	NOSILAC DOZVOLE ZA STAVLJANJE LIJEKA U PROMET
	
PVU Montvet Podgorica
Ilije Plamenca lamela 103 bb, 81000 Podgorica, Crna Gora


8. 	BROJ DOZVOLE ZA STAVLJANJE LIJEKA U PROMET

2040/25/7 – 6150


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

23.01.2025. godine


10. 	DATUM REVIZIJE TEKSTA 

23.01.2025. godine

OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se može izdavati samo na veterinarski recept.

